หุ้น,น้ำมันสหรัฐปิดลงเล็กน้อย/ทองคำร่วงแรง
หุ้นดาวโจนส์ปิดลบ 23.34 จุด ด้านราคาน้ำมันลง 2 เซนต์ ขณะที่ทองคำร่วงแรง 36.60 ดอลลาร์
4 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,577.04 จุด ลดลง 23.34 จุด หรือ -0.07% ดัชนี เอสแอนด์พี 500 ปิดที่ 4,192.85 จุด ลดลง 15.27 จุด หรือ -0.36% ดัชนี แนสแดค ปิดที่ 13,614.51 จุด ลดลง 141.82 จุด หรือ -1.03%ดัชนีดาวโจนส์ตลาดหุ้นนิวยอร์กปิดลบเมื่อวันที่ 3 มิ.ย. จากความกังวลเกี่ยวกับภาวะเงินเฟ้อได้กดดันให้นักลงทุนเทขายหุ้นกลุ่มเทคโนโลยี ขณะที่ตลาดจับตาตัวเลขจ้างงานนอกภาคเกษตรเดือนพ.ค.ซึ่งกระทรวงแรงงานสหรัฐมีกำหนดเปิดเผยในวันนี้ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 2 เซนต์ ปิดที่ 68.81 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม ลดลง 4 เซนต์ ปิดที่ 71.31 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กปิดลบหลังสหรัฐเปิดเผยตัวเลขสต็อกน้ำมันเบนซินพุ่งขึ้นอย่างเหนือความคาดหมายในสัปดาห์ที่แล้วราคาทองคำตลาดโคเม็กซ์งวดส่งมอบเดือนสิงหาคม ลดลง 36.60 ดอลลาร์ ปิดที่ 1,873.30 ดอลลาร์ต่อออนซ์สัญญาทองคำตลาดนิวยอร์กปิดร่วงหลุดจากแนวต้าน 1,900 ดอลลาร์ได้รับแรงกดดันจากการแข็งค่าของสกุลเงินดอลลาร์ นอกจากนี้ ข้อมูลเศรษฐกิจที่แข็งแกร่งของสหรัฐยังส่งผลให้นักลงทุนเทขายทองคำในฐานะสินทรัพย์ที่ปลอดภัย